بیرلشمیش میللت‌لر تشکیلاتی‌نین، 17 فوریه-22 مارس آراسیندا، موصولون غربینده ان آز 307 وطنداشین اؤلدوگونو، 273 وطنداشین یارالاندیغینی بیل‌دیره‌رک عراق اوردوسو و آمریکا لیدرلیگین‌دکی داعش علیهداری کوالیسیونا، سیویل ایتکی‌لرین آزالماسی اوچون عاجیل اولا‌راق تاکتیک‌لرینی گؤزدن کئچیرمه چاغیریسی ائتدی.
بیرلشمیش میللت‌لر تشکیلاتی اینسان حاق‌لاری عالی کومیساری زید رعد الحسین، ژنو‌ده ائتدیگی آچیقلامادا، ترور تشکیلاتی داعشین، وطنداش‌لاری بینا‌لاردا جان‌لی قالخان اولا‌راق ایستیفاده ائتمه‌یه داوام ائتدیگینی و قاچماغا چالیشان وطنداش‌لاری ده کسکین نیشانجی‌لارلا اؤلدوردوگونو ایفاده ائده‌رک "عراق امنیت گوجلری و کوالیسیون گوجلری‌نین بو تله‌یه دوشممه‌سی حیاتی اهمیت داشیییر. " دئدی.
حسین، 17 فوریه-22 مارس آراسیندا موصولون غربینده ان آز 307 وطنداشین اؤلدوگونو و 273 وطنداشین یارالاندیغینی کؤچوره‌رک بو ایتکی‌لرین مسئولونون داعش ایله آمریکا لیدرلیگین‌دکی بین الخالق کوالیسیونون هاوا سالدیری‌لاری اولدوغونون وورغولادی.
موصولون غربین‌دکی محله‌لرده 23-26 مارسدا 95 سیویلین بومباردمان و داعشین قوردوغو تله‌لر سببیله حیاتینی ایتیردیگی معلوماتینی پای‌لاشان حسین، عراق اوردوسو ایله کوالیسیونو سیویل اؤلوم‌لرین ان آزا ائندیریلمه‌سی اوچون بین الخالق حقوق چرچیوه‌سینده عاجیل اولا‌راق تاکتیک‌لرینی گؤزدن کئچیرمه‌یه دعوت ائتدی.
حسین، سیویل اؤلوم‌لرله علاقه‌دار "شفاف" بیر سوروشدورما ائدیلمه‌سی لازیم اولدوغونو وورغولایا‌راق عراق حکومتی و کوالیسیون اورتاق‌لارینی، بؤلگه‌ده داعشدن قاچان سیویللرین حاق‌لارینی قوروماغا و پسیکولوژی دستک وئرمه‌یه دعوت ائتدی.
